4. ΑΝΑΓΚ. ΝΟΜΟΣ 547 της 15/19 Μαρτ. 1937 Περί τροποποιήσεως και συμπληρώσεως διατάξεών τινων εργατικών τινων νόμων. Ο νόμος ούτος δεν εφαρμόζεται ως προς το Κρατικόν Εργοστάσιον Αεροπλάνων (άρθρ. 40 Α.Ν. 1846 τ. 38). Κατηργήθη δια του άρθρ. 16 παρ. 2 Ν.Δ. 1037/1971 (κατωτ. αριθ. 8), πλην των άρθρ. 5, 6, 7, 10, 11, 12 και 16 άτινα παρατίθενται κατωτέρω: (Αντί της σελ. 237(γ)Σελ. 237(δ) Ώρες εργασίας καταστημάτων και γραφείων 15.Ι.β.1-4 316 Άρθρον 5 Η εργασία του Σαββάτου δια το προσωπικόν πάντων εν γένει των επαγγελματικών καταστημάτων και βιοτεχνικών εργαστηρίων, δύναται, εφ’ όσον εκ των κειμένων διατάξεων είναι διαρκείας 8 ωρών, να παρατείνηται, κατόπιν αδείας των οργάνων του σώματος επιθεωρήσεως εργασίας και, εν ελλείψει τούτων, των αστυνομικών αρχών, επί δίωρον, μειουμένων αναλόγως των μέχρι τούδε χορηγουμένων υπερωριών της ημερησίας εργασίας κατά την αύξησιν ταύτην. Αι άδειαι αύται παρατάσεως της εργασίας του Σαββάτου παραχωρούνται κατά τας διατάξεις των άρθρ. 9 και 10 του από 27 Ιουν. 1932 Δ/τος π. κωδικοποιήσεως και συμπληρώσεως των π. 8ώρου εργασίας διατάξεων, υποκείμεναι εις τα τέλη χαρτοσήμου των αδειών του άρθρου τούτου. Αι τυχόν ισχύουσαι αντίθεται διατάξεις δια τας ώρας εργασίας κατά την ημέραν του Σαββάτου του προσωπικού των εν λόγω καταστημάτων δεν έχουσιν εφαρμογήν εν προκειμένω. Άρθρον 6 Τα βιβλιάρια υγείας των ανηλίκων ισχύουσιν επί εν έτος από της εκδόσεώς των, ανανεούμενα μετά νέαν ιατρικήν εξέτασιν των ανηλίκων. Ανήλικα και νεαρά πρόσωπα φοιτώντα εις νυκτερινάς σχολάς απαγορεύεται να χρησιμοποιώνται παρά του κυρίου της επιχειρήσεως εις υπερωρίας. Άρθρον 7 1.Αι ώραι εργασίας των νυκτοφυλάκων Τραπεζών, και ανωνύμων εταιρειών εν γένει δεν δύνανται να υπερβαίνωσι τας 10 καθ’ εκάστην πλην αν κατά το εικοσιτετράωρον απασχολώνται τρεις εναλλασσόμεναι ομάδες, οπότε δεν δύνανται να υπερβαίνωσι τας οκτώ ημερησίως. Ταύτα εφαρμόζονται εφ’ όσον μέχρι της δημοσιεύσεως του παρόντος η ημερησία εργασία των προσώπων τούτων δεν ήτο ολιγωτέρων ωρών, οπότε εφαρμόζονται αι ώραι αύται εργασίας. 2.Αι διατάξεις της προηγουμένης παραγράφου εφαρμόζονται και δια τους εξωτερικούς υπαλλήλους και εργάτας εισπράξεως φόρων (διοδίων κλπ.) και τους ζυγιστάς, ανεξαρτήτως αν ούτοι υπηρετώσιν εις ιδιωτικήν επιχείρησιν ή νομικά πρόσωπα δημοσίου δικαίου. 3.Η υπό του άρθρ. 18 του από 8 Απριλίου 1932 Διατάγματος, π. κωδικοποιήσεως των διατάξεων των νόμων π. χρονικών ορίων εργασίας εις τα καταστήματα κλπ. οριζομένη (αν. αρ. 2) οκτάωρος  Σελ. 238(δ) διάρκεια της ημερησίας εργασίας του υπαλληλικού προσωπικού των ανωνύμων εταιριών και των τραπεζών ορίζεται του λοιπού εις 7 ώρας. Εν περιπτώσει διακεκομμένης εργασίας η μεσημβρινή διακοπή δέον να είναι ουχί μικροτέρα των δύο, ουδέ ανωτέρα των τριών ωρών. (Αντικαθίσταται η β΄ παρ. του άρθρ. 18 του εν αρχή μνημονευομένου Δ/τος). 4.Πρακτικοί μηχανικοί, μηχανοδηγοί και θερμασταί, εργαζόμενοι εν τη βιομηχανία, δεν εξαιρούνται της οκταώρου εργασίας, εφ’ όσον δεν είναι πρόσωπα εμπιστοσύνης. Δι’ αποφάσεως του υφυπουργού Εργασίας μετά γνώμην του συμβουλίου εργασίας, θέλουν ρυθμισθή οι διέποντες τα πρόσωπα εμπιστοσύνης όροι εργασίας. Άρθρ.10.-(Ερμηνεύεται το άρθρ. 5 και προστίθενται παρ. 1-5 εις το αυτό άρθρον του Α.Ν. 799/1936. Κατηργήθη αντικατασταθέν δια του άρθρ. 5 Α.Ν. 759/1937. Βλ. κατωτ. σελ. 261). Άρθρον 11 1.Ερμηνεύεται το άρθρ. 8 ν. 2112 (15.Ζα.1) 2.Δια τας περιπτώσεις εφαρμογής του άρθρ. 4 του κωδικοποιημένου ν. 3514 (βλ. άρθρ. 11, 15.Εβ.2), π. της θέσεως των ιδιωτικών υπαλλήλων εν περιπτώσει επιστρατεύσεως εφαρμόζονται αναλόγως αι διατάξεις του άρθρ. 7 του Α.Ν. 244/1936 (15.Ηα.9) προστιθεμένου εις την επιτροπήν του άρθρου τούτου, ενός μισθωτού, εργάτου ή υπαλλήλου, οριζομένου δι’ αποφάσεως του υφυπουργού Εργασίας. Αι διατάξεις του κωδικοποιημένου ν. 3514 και του προηγουμένου εδαφίου εφαρμόζονται αναλόγως και επί του στρατευομένου εργατοτεχνικού προσωπικού των πάσης φύσεως επιχειρήσεων (βιομηχανικών, βιοτεχνικών, εμπορικών, επαγγελματικών, μεταφοράς κλπ.). Άρθρον 12 Πάσα παράβασις των άρθρ. 5 έως 9 συμπεριλαμβανομένου, του παρόντος και των δι’ αυτού τροποποιουμένων νόμων και του άρθρ. 4 του ν. 5598 (15.Αδ.1) των προς εκτέλεσιν αυτού αποφάσεων των Υπουργών Υγιεινής και Εσωτερικών και του Υφυπουργείου Εργασίας ως και του άρθρ. 1 του Α.Ν. της 19 Νοεμ. 1935 περί τροποποιήσεως εργατικών τινων νόμων (15.Εα.7) και των προς εφαρμογήν αυτού πράξεων του υφυπουργού της Εργασίας, τιμωρείται κατά τας διατάξεις του άρθρ. 3 του ν. Γπ.ΛΔ΄, ως ετροποποιήθη μεταγενεστέρως (15.Λα.1) και εκδικάζεται βάσει των διατάξεων του Ν.Δ. της 22 Νοεμ. 1923 π. αμέσου εκδικάσεως πλημμελημάτων τινών επ’ αυτοφώρω (τόμ. 9.). 15.Ι.β.4 Ώρες εργασίας καταστημάτων και γραφείων 317 Άρθρον 16 Παράβασις οιουδήποτε των όρων των κατά τας διατάξεις του από 16 Νοεμ. 1935 Α.Ν. π. συλλογικών συμβάσεων, ως και των υπό του Α.Ν. 99/1936 (15.Δα.1-2) κυρωθεισών τοιούτων συνεπάγεται, πλην της αστικής ευθύνης του παραβάτου, και ποινικήν τοιαύτην, συνισταμένην εις χρηματικήν ποινήν 1000-50.000 δραχμών. Αι λέξεις «χρηματικήν ποινήν» ετέθησαν αντί της λέξεως «πρόστιμον» δια της παρ. 4 άρθρ. 1 Α.Ν. 866/1937 (τόμ. 15 σελ. 102) Δια την επιμέτρησιν των χρηματικών ποινών, βλ. Α.Ν. 110/1945 και άρθρ. 57 και 474 του νέου Ποινικού Κώδικος, ως και Β.Δ. 27 Δεκ. 1950 (τόμ. 8 σελ. 6, 28, 80 και 84,1) Η ποινική δίωξις ασκείται υπό του Εισαγγελέως πλημμελειοδικών, κατόπιν μηνύσεως των οργάνων του σώματος Επιθεωρήσεως Εργασίας είτε των αστυνομικών αρχών, είτε και του εκ της παραβάσεως θιγομένου, η δε εκδίκασις των αδικημάτων γίνεται κατά τας διατάξεις του Ν.Δ/τος της 22 Νοεμ. 1923 π. αμέσου εκδικάσεως πλημμελημάτων τινων επ’ αυτοφώρω (9.Αα.7). 